L'Ajuntament edita paper de regal amb motius de Paterna per a fomentar les compres en el comerç local
10/12/2020

# L'Ajuntament edita paper de regal amb motius de Paterna per a fomentar les compres en el comerç local

[![El Ayuntamiento edita papel de regalo con motivos de Paterna para fomentar las compras en el comercio local](/images/noticias/2020/12/6812/6812_lg.jpg)](/images/noticias/2020/12/6812/6812_lg.jpg)

10.12.2020

S'han imprés 75.000 fulles d'aquest paper especial amb motius nadalencs i paterners

L'Ajuntament de Paterna, a través de la regidoria de Comerç, ha editat paper de regal nadalenc que inclou, també, motius de la ciutat, com la Torre o el Calvari.

D'aquesta manera, tal com ha explicat el regidor de Comerç, Fernando Carrión, “volem animar als paterners i paterneres a realitzar les seues compres de Nadal en el comerç local, amb l'al·licient que els regals aniran embolicats amb aquest paper especial que per primera vegada hem editat”

El consistori ha imprés 75.000 fulles d'aquest paper, amb l'objectiu que cada establiment puga disposar de 100 unitats per a utilitzar-les com a embolcall de les compres de regals que realitzen els veïns i veïnes en els seus locals.

Els fulls de paper de regal ja estan disponibles en diverses instal·lacions municipals de la ciutat, en les quals els propietaris dels establiments podran recollir-les acreditant que regenten un negoci local.

D'aquesta manera, els llocs i horaris de recollida en els quals ja està disponible el paper paterner són el Centre Cívic de La Canyada (de dilluns a divendres, de 9.00 a 14.00 i de 16.30 a 21 hores), el Centre Cívic Terramelar (dilluns, dimarts i dimecres de 16.30 a 20.00 hores i dimecres, dijous i divendres de 10 a 14.00 hores), el Centre Cívic Valentín Hernáez (de dilluns a divendres de 7.30 a 14.30 hores), el Gran Teatre Antonio Ferrandis (de dilluns a divendres de 7.30 a 14.30 i de 17 a 21 hores), l'Oficina de Turisme (de dilluns a dissabte de 9 a 14 hores i dimarts a divendres de 16.30 a 20 hores) i el Mercat de la Coma (de dilluns a divendres de 7.30 a 20 hores).

El paper de regal de Paterna no està a la venda i únicament es distribuirà entre els comerços de manera gratuïta per a impulsar les compres dels veïns i veïnes en establiments de la nostra ciutat.

“És una manera” – ha conclòs Carrión – “d'acostar més a la ciutadania als locals de Paterna, que són molts i amb una oferta de productes i serveis molt variada, impulsant així el consum en la pròpia ciutat”.